"Tona ya Metsi le Kgeleloleswe, Mme Nomvula Mokonyane, o setse a kaetse Bothati jwa Kanale ya Trans-Caledon go kokoanya matlole le go diragatsa porojeke e. Ba setse ba simolotse go rerisana le badirisi ba bagolo mme mo nakong e e sa fediseng pelo ba tla bo ba ya go Tona go dumalana le Tona ya Matlotlo tebang le ditekanyetso tsa kadimo mo porojekeng e. Kabinete e santse e ikuela go maAforika Borwa go netefatsa gore tshomarelo ya metsi e nna karolo ya matshelo a bona a letsatsi le letsatsi."